Скульптуры, прадстаўленыя ў экспазіцыі, цікавыя як спроба пераадолець выяўленчыя стэрэатыпы, выйсці за межы рэалістычнага кода і звыклага тэматычна-сюжэтнага кола. Сяргей Аганаў, Уладзімір Панцялееў і Вольга Орсік адкрываюць досвед замежжа для нашай нацыянальна-культурнай прасторы і нібыта запрашаюць гледача ў віртуальнае падарожжа. Самі ж мастакі ў гэтым падарожжы выконваюць ролю гідаў-перакладчыкаў.